  Майя Бывальцева Ижысь автозаводын поттӥськись LADA Vesta «Автомобиль года» йӧскалык премилэн «Новинка года» номинацияз вормиз. Куара сётонэ Россиын улӥсь 1 миллион пала адями пыриськиз. Солы йылпумъянъёс лэсьтэмын 21-тӥ оштолэзе, ивортэ «АвтоВАЗлэн» пресс-службаез. Премилэн выль машинаосъя вакчи списоказ LADA Vesta BMW-лэн7-тӥ сериеныз но Hyundai Tucson-эн вожвылъяськиз. Со сяна, «Покчи классын» Volkswagen Polo но Hyundai Solaris машинаосын нюръяськиз но берпуметӥезлы келяз. «АвтоВАЗлэн» эшшо одӥгез моделез — LADA Largus — бӧрсьысь ньылетӥ арзэ «Мини-фургоны» номинациын вормиз. Тодэ вайытом, южтолэзьлы йылпумъянъёсъя, LADA Vesta Россиын 4 тужгес умой вузаськись машинаос пӧлы шедиз. Тодэ вайытом, Ижкарын моделез тросэн поттыны кутскизы 2015-тӥ арын 25-тӥ куарусёнэ. Ар пумозь, куинь толэзь ӵоже, заводын 5 сюрс 217 Lada Vesta бичазы. Кулэяськон будэмен, «АвтоВаз» Ижкарын Lada Vesta поттонэз кык поллы йылэтыны чакланъёсыз сярысь ялӥз. 5-тӥ тулыспалэ «АвтоВАЗ» концернлэн президентэз Бу Андресон вераз, 2016-тӥ арын 25-тӥ куарусёнэ Ижкарын Lada Vesta Cross автомобилез тросэн поттыны кутскозы. Тегъёс: Авто Ижкар LadaVesta Москва Ижавто Удмуртия Россия АвтоВАЗ  